Francisco Pizarro

Francisco Pizarro, atau nama penuhnya, Francisco Pizarro González (sekitar 1471 atau 1476 – 26 Jun 1541) ialah seorang konkuistador Sepanyol yang menawan Empayar Inca.

Pizarro González dilahirkan di Trujillo, Sepanyol, anak luar nikah Gonzalo Pizarro, seorang kolonel infantri, dan Francisca González, seorang wanita miskin. Tarikh lahirnya sebenar tidak dapat dipastikan akan tetapi dipercayai beliau dilahirkan pada lebih kurang tahun 1470-an, berkemungkinan tahun 1471.  Beliau tidak diberi pendidikan dan buta huruf."Francisco Pizarro". The Catholic Encyclopedia. Retrieved 11 January 2012.  Pada 10 November 1509, Pizarro belayar dari Sepanyol ke Dunia Baru bersama-sama Alonzo de Ojeda dalam sebuah ekspedisi ke Urabí.  Beliau belayar ke Cartagena, Sepanyol dan menyertai armada Martín Fernández de Enciso, dan, pada tahun 1513, beliau mengikut Balboa ke Lautan Pasifik. Pada tahun 1514, beliau mendapat sokongan Pedrarias Dávila, gabenor  Castilla de Oro, dan mendapat jawatan datuk bandar dan majistret Kota panama sebagai habuan peranannya dalam penangkapan Balboa.  Beliau berkhidmat dari tahun 1519 hingga 1523.

Laporan-laporan tentang kekayaan Peru dan kejayaan Cortes di Mexico menarik perhatian Pizarro dan beliau membuat dua ekspedisi untuk menawan Empayar Inca pada tahun 1524 dan 1526.  kedua-dua percubaan gagal disebabkan tentangan orang tempatan, cuaca buruk dan ketiadaan bekalan.  Pada bulan April 1528, Pizarro tiba di Peru utara dan mendapati orang natif kaya dengan logam-logam berharga.  Penemuan ini mendorong Pizarro untuk merancang ekspedisi ketiga. Mahupun Gabenor tidak memberinya kebenaran, Pizarro berjaya mendapat bukan sahaja lesen, malah kuasa terhadap tanah rampasan daripada Raja Charles I. Ekspedisi meninggalkan Panama pada tahun 1530.

Apabila orang natif mengancam ekspedisi, Pizarro bergerak ke darat dan mengasaskan penempatan Sepanyol pertama di Peru, San Miguel de Piura. Inca Atahualpa enggan menerima kehadiran Sepanyol di dalam negaranya akan tetapi ditawan (dan kemudiannya dihukum bunuh) semasa Pertempuran Cajamarca pada 16 November 1532.

Nota

Rujukan

Cajamarca o la Leyenda Negra, a tragedy for the theater in Spanish by Santiago Sevilla in Liceus El Portal de las Humanidades
Pizarro, a tragedy, by Richard Brinsley Sheridan, in Google books
Conquest of the Incas, John Hemming, 1973. ISBN 0-15-602826-3
Francisco Pizarro and the Conquést of the Inca by Gina DeAngelis, 2000. ISBN 0-613-32584-2
The Discovery and Conquest of Peru by William H. Prescott. ISBN 0-7607-6137-X

 Pautan luar 

PBS Special: Conquistadors — Pizarro and the conquest of the Incas
The Conquest of the Incas by Pizarro - UC Press
The European Voyages of Exploration 
"Francisco Pizarro", February 1992, National Geographic
Relacion de los primeros descubrimientos de Francisco Pizarro y Diego de Almagro, 1526 In Spanish. BlokNOT (A. Skromnitsky). 2009-10-09. Colleccion de documentos ineditos para la historia de Espana. Tomo V. — Madrid, 1844

Kategori:Sejarah Peru
Kategori:Kematian 1541
Kategori:Penjelajah Sepanyol
Kategori:Konkuistador